Isroilda hayvonlarga qo'pol muomalada bo'lganlar 5 yilga qamaladi

Isroilda hayvonlarga nisbatan qo'pol munosabatda bo'lganlar besh yilga qamaladi. Bu haqda mamlakat moliya vaziri Avigdor Liberman Facebook’dagi sahifasida ma'lum qildi.
Libermanning “Bizning uyimiz Isroil” partiyasi hayvonlarga nisbatan shafqatsiz munosabatda bo'lganlik uchun jazoni kuchaytiruvchi qonun loyihasini taqdim etgan. Liberman Netaniya shahrida hayvonlarning o'ldirib ketilishiga quyidagicha munosabat bildirgan.
“Ushbu murakkab hodisaga chek qo'yish uchun jazo yanada jiddiyroq bo'lishi kerak, shuning uchun deputat Yuliya Malinovski va partiya a'zolari ushbu masala bo'yicha qonun loyihasini taqdim etdi, u yaqin haftalarda ovozga qo'yilishi kutilmoqda. Men Knessetning (Isroil davlatining bir palatali vakillik va qonun chiqaruvchi organi, uning parlamenti) barcha a'zolari sezgir bo'lishini, siyosiy fikrlarni bir chetga surib, ushbu muhim qonunga ovoz berishlarini kutaman. Hayvonlar bizning eng yaxshi do'stlarimiz, deyishadi, bu nafaqat so'z, balki amalda ekanini isbotlash vaqti keldi”, — deydi siyosatchi.
Qonunga ko'ra, hayvonlarga nisbatan qo'pol muomalada bo'lish 5 yilgacha ozodlikdan mahrum qilish jazosini ko'zda tutadi. Shunindek, jazoni jarima bilan almashtirish amaliyoti taqiqlanadi.
Avvalroq Avstraliyada mushuklarga uydan tashqariga chiqish taqiqlangandi. Shuningdek, ronda aholiga uyida it va mushuk boqish taqiqlanishi mumkinligi ma'lum qilingandi.